ट्विनसिटी का अधिकतम तापमान 35 डिग्री के पार
सूर्य की किरणें अब धीरे धीरे सीधी होने लगी है। इसकी वजह से दिन और रात दोनों का पारा ऊपर चढ़ने लगा है। सुबह और शाम को थोड़ी सी ठंड का अहसास हो रही है, लेकिन दोपहर में धूप तेज लगने लगी है। इससे बचने के लिए एहतियात भी बरती जाने लगी है।
मौसम विभाग के मुताबिक पश्चिम की ओर से आने वाली गर्म हवाओं का असर छत्तीसगढ़ के वातावरण में दिखने लगा है। इसी वजह से तापमान में लगातार वृद्धि हो रही है। इसी वजह से ट्विनसिटी का पारा 35.4 डिग्री सेल्सियस तक पहुंच गया है। इसी तरह रात का तापमान भी 17.6 डिग्री सेल्सियस हो गया है। मार्च के पहले सप्ताह की तुलना में यह तापमान सामान्य के आसपास बताया जा रहा है। इसके अलावा जिले के आसपास के शहरों का तापमान अभी से 39 डिग्री सेल्सियस के करीब पहुंचने लगा है। विभाग का पूर्वानुमान है कि आने वाले दिनों में तापमान में और वृद्धि होगी। दिन में तेज धूप का अहसास होगा। सुबह और शाम हल्की ठंड रह सकती है। मौसम में हो रहे परिवर्तन की वजह से जुकाम और वायरल फीवर के मरीजों की संख्या में भी वृद्धि होने लगी है। राजनांदगांव, बेमेतरा, बालोद समेत आसपास के अन्य स्थानों में तापमान में बढ़ोतरी हो रही है। इसकी वजह से आसमान साफ रहने लगा है।
दोपहर में लोगों ने घर ने घर से निकलना बंद कर दिया है। विशेषज्ञों ने बताया कि मौसम का स्वास्थ्य भी असर पड़ रहा है। उन्होंने गर्मी में ज्यादा से ज्यादा पानी पीने की सलाह दी है। जबकि रात का तापमान सामान्य हो रहा है। इससे मौसम में ठंडक बढ़ जाती है। विशेषज्ञों ने बताया कि दिन में गर्मी बढ़ने और रात में हल्की ठंड होने से स्वास्थ्य पर असर पड़ रहा है।
bho_Deva hin_Deva hin_Deva hin_Deva